গত ২০১৩ সালের আগ পর্যন্ত তিস্তা দিয়ে আমরা আনুমানিক সাড়ে তিন হাজার কিউসিক পানি পেতাম যা দিয়ে ১ লক্ষ ১৫ হাজার একর জমিতে চাষাবাদ করা হয়েছিল। ২০১৪ সাল থেকে পানির পরিমান অর্ধেকে নেমে আসে এবং এ বছর তা প্রায় শুন্যের কোঠায়। চাষাবাদের জমির লক্ষ্যমাত্রা ছিল ৬৫ হাজার একর এবং তা পরে কমিয়ে আনা হয় মাত্র ১৫ হাজার একর জমিতে। যে যন্ত্রের মাধ্যমে পানির পরিমান মাপা হয় পানি সে যন্ত্রের নিচ দিয়ে প্রবাহিত হচ্ছে এ শুকনো মৌসুমে।